แม่มีกำหนดการฉีดวัคซีนพิษสุนัขบ้าเข็มที่ 4 เข็มสุดท้ายในวันที่ 18/12/2562 ซึ่งไปฉีดมาแล้วในวันนี้ครับ และในวันที่ 20/12/2562 มีกำหนดการฉีดวัคซีนบาดทะยักเข็มที่ 2 ซึ่งพยาบาลได้ฉีดวัคซีนบาดทะยักให้ด้วยในวันนี้ เท่ากับ ฉีดวัคซีนบาดทะยักล่วงหน้า 2 วัน จะส่งผลอะไรหรือไม่ครับ? และจะต้องแก้ไขหรือดำเนินการเช่นไร? หากระทู้ที่ตั้งถามไป 2 อันไม่เจอ รอดูคำแนะนำ
สวัสดีค่ะ การฉีดวัคซีนป้องกันบาดทะยักนั้น เมื่อฉีดเข็มแรกแล้ว เข็มที่ 2 ควรฉีดห่างเข็มที่ 1 อย่างน้อย 4 สัปดาห์ ดังนั้น ให้ลองนับจากวันที่ได้ฉีดวัคซีนบาดทะยักเข็มแรกไป จนถึงวันที่ 18 ธ.ค. นี้ หากนับได้เกิน 28 วัน ก็ถือว่าไม่ได้ฉีดวัคซีนเร็วเกินไป และวัคซีนก็จะยังออกฤทธิ์ในการป้องกันการเกิดโรคได้ตามปกติค่ะ แต่หากฉีดก่อนครบ 28 วัน โดยฉีดเร็วไป 2 วัน การสร้างภูมิคุ้มกันอาจเกิดได้ไม่เต็มที่ แต่ก็ยังสามารถป้องกันการเกิดโรคได้อยู่ค่ะ และไม่จำเป็นต้องฉีดซ้ำอีกส่วนการฉีดเข็มที่ 3 ควรฉีดห่างจากเข็มที่ 2 อย่างน้อย 6 เดือนค่ะ